**Rubrike za vrednovanje projektnog zadatka – 8.razred**

|  |  |  |  |  |
| --- | --- | --- | --- | --- |
| **ELEMENTI VREDNOVANJA** | **3-U POTPUNOSTI OSTVARENO** | **2- DJELOMIČNO OSTVARENO** | 1. **POTREBNO DORADITI**
 | **0-NIJE OSTVARENO** |
| **TEMA RADA**  | Učenik je samostalno odabrao temu. Postavio je tri ili više istraživačkih pitanja i hipotezu/pretpostavku koju je na kraju rada potvrdio ili odbacio.  | Učenik je samostalno odabrao temu. Postavio je manje od tri istraživačka pitanja i hipotezu no ona na kraju rada nije potvrđena ili odbačena.  | Učenik je samostalno odabrao temu. Postavio je manje od tri istraživačka pitanja. Nema hipoteze. Učenik nije samostalno odabrao temu \*, no ima i pitanja i hipotezu koju je na kraju potvrdio ili odbacio.  | Učenik nije samostalno odabrao temu te nema istraživačka pitanja i hipotezu.  |
| **OBRADA PODATAKA I SADRŽAJ**  | Rad sadrži sve zadane sadržaje: razlog odabira teme, tekst o izabranoj temi, najmanje jednu tematsku kartu, jednu tablicu i jedan dijagram te najmanje tri fotografije vezane za temu kao i dojmove o izradi ovog rada. Sadržaji su smisleni i prilagođeni dobi, a učenik/ca poznaje značenje svih pojmova koje koristi. | U radu nedostaje jedan od zadanih sadržaja. Projektni zadatak može sadržavati jednu do dvije netočnosti. Učenik/ca se djelomično koristi geografskim rječnikom te su sadržaji uglavnom smisleni i prilagođeni dobi. Učenik/ca poznaje značenje svih pojmova koje koristi. | U radu nedostaje dio zadanih sadržaja. Projektni zadatak može sadržavati tri do četiri netočnosti. Učenik/ca se djelomično koristi geografskim rječnikom te su sadržaji uglavnom smisleni i prilagođeni dobi. Učenik/ca uglavnom poznaje značenje svih pojmova koje koristi. | U radu nedostaje većina zadanih sadržaja. Sadržaji nisu smisleni i učenik ne poznaje značenje pojmova koje koristi.  |
| **PRIKAZIVANJE SADRŽAJA**  | Prezentacija je pregledna s odgovarajućom veličinom slova ( naslov slajda veći font, a ostalo minimalno 12 ), te uz savršenu povezanost grafičkih priloga ( fotografija, tablice, tematska karta, dijagram) i teksta koji je u obliku natuknica. Za korištene slike i ostale grafičke priloge navedeni su izvori.  | Prezentacija je uglavnom pregledna, ali je nedovoljna uravnoteženost grafičkih priloga i teksta koji je samo djelomično u obliku natuknica. Za korištene slike i ostale grafičke priloge izvori su djelomično navedeni.  | Prezentacija je manje pregledna zbog nedovoljne veličine fonta te je nedovoljna uravnoteženost grafičkih priloga i teksta koji je samo djelomično u obliku natuknica. Za korištene slike i ostale grafičke priloge izvori su djelomično navedeni. | Prezentacija nije pregledna zbog neodgovarajuće veličine slova te je nedovoljna uravnoteženost grafičkih priloga i teksta koji nije u obliku natuknica. Za korištene slike i ostale grafičke priloge izvori nisu navedeni. |
| **IZGLED I VELIČINA PREZENTACIJE**  | Prezentacija plana putovanja sadrži od 8 do 10 slajdova. Početni slajd sadržava naslov projektnog zadatka, ime autora, naziv ustanove te datum i mjesto održavanja prezentacije, dok završni slajd sadrži popis korištenih izvora ( najmanje 3 web stranice). | Prezentacija plana putovanja sadrži od 6 do 7 slajdova. Početni slajd sadržava samo naslov projektnog zadatka, ime autora. Završni slajd sadrži samo dio korištenih izvora ( manje od 3 web stranice). | Prezentacija ima od 4 do 5 slajdova. Na početnom slajdu nema autora, dok završni slajd ne sadrži korištene izvore.  | Prezentacija ima manje od 4 slajda.  |
| **POZNAVANJE SADRŽAJA**  | Sadržaj je prezentiran sa sigurnošću, na jasan i razumljiv način uz uravnoteženost stručnih termina i svakodnevnog jezika. Izlagač jasno tumači sve priloge. Prezentaciju je bilo lako pratiti. Na početku prezentacije predstavljena je tema dok je na kraju prezentacije učenik naveo svoje dojmove o izradi ovog projektnog zadatka.  | Sadržaj je prezentiran na razumljiv način, ali sa manjom sigurnošću, te učenik /ca povremeno gleda i čita s prezentacije. Na početku prezentacije predstavljena je tema no na kraju prezentacije učenik nije naveo svoje dojmove o izradi ovog projektnog zadatka. Izlagač nejasno tumači dio priloga.  | Sadržaj je prezentiran na nesiguran način s dosta improvizacije. Pri izlaganju učenik/ca čita tekst s prezentacije te ga samo djelomično razumije. Izlagač nejasno ili ne zna protumačiti priloge u radu. Nije predstavljena tema na početku prezentacije te na kraju nisu navedeni dojmovi o izradi ovog projektnog zadatka. | Učenik ne poznaje prikazani sadržaj. Čita tekst s prezentacije.  |

*Ako učenik samostalno ne odabere temu gubi 2 boda.*

|  |  |
| --- | --- |
| **Bodovi**  | **Ocjena** |
| 13-15 | 5 |
| 12-11 | 4 |
| 6-10 | 3 |
| 0-5 | 2 |
| zadatak nije napravljen  | 1 |